Igor Žerajić
Igor Žerajić je bosanskohercegovački pjevač. Rođen je u Sarajevu a trenutno živi na relaciji London - Sarajevo.

Biografija 
1985. godine završio je klasičnu gitaru kod profesora Mile Praljka. 1986. godine postaje vokalni solista grupe "Visa", a krajem 1989. godine prelazi u grupu "Crno vino" i sa njima objavljuje album "Voljeti". Od 1992. do 1994. godine ostvaruje saradnju sa više umjetnika grada Sarajeva uključujući i nastup u mjuziklu "Kosa Anno Domini 1992" u Kamernom Teatru 55. 1994. godine odlazi u London. 2002. godine ponovno okuplja grupu "Crno vino" i 2003. godine reizdaje album "Voljeti". 2004. godine izdaje album "Propovjednik" gdje ostvaruje saradnju sa Esmom Redžepovom i Mikijem Trifunovim. 2005. godine napušta grupu "Crno vino" i nastavlja solo karijeru. 2006 godine izdaje singlove "Odgovor" i "Karmin", a 2007. singl "Da je Bog d'o ranije"

Igorov specifičan vokal u kombinaciji sa izvanrednim tekstovima Miroslava Pilja i Ivana Barbalića u pratnji izvrsnih muzičara Sergeja Žerajića, Borjana Milosevića, Davora Marausa te Željka Škarića-Panche doprinjeli su vrtoglavome uspjehu novih Igorovih singlova na top ljestvicama Bosne i Hercegovine a i šire.

Singlovi 
 Odgovor, 2007
 Karmin, 2007
 Da je Bog d'o ranije, 2007
 Bašte bez ruža, 2008

Vanjski linkovi 
 Zvanična stranica
Biografije, Bosna i Hercegovina
Biografije, Sarajevo
Bosanskohercegovački pjevači
Rođeni 1970.